recursal/SuperWikiNEXT-32B huggingface dataset:
**বোলাকি শাহ** বাকেরগঞ্জ কৃষক বিদ্রোহের নেতা ছিলেন।

বাখরগঞ্জ বিদ্রোহ
----------------

বোলাকি শাহ ছিলেন ১৭৮৮-১৭৯২ খ্রিষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষণা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন। ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে।

বোলাকি শাহর যুদ্ধ
-----------------

ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দুর্গ। দুর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটির কাছে মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দুর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনী পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দুর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৬৮। আইএসবিএন 81-85626-65-0।
2. ↑  "বংগদেশে ব্রিটিশ বিরোধী সংগ্রাম ও পাগলপন্থী বিদ্রোহ"। *বিডি নিউজ*। ১৮ সেপ্টেম্বর ২০১৩। ২৪ মে ২০১৫ তারিখে মূল থেকে আর্কাইভ করা। সংগ্রহের তারিখ ০৯.১২.১৬।  Authors list-এ `|প্রথমাংশ1=` এর `|শেষাংশ1=` নেই (সাহায্য); এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "সুবান্দিয়ার বিদ্রোহ"। সমকাল। ১৭ জুন ২০১২। সংগ্রহের তারিখ ১৬.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**বাস্তবায়নযোগ্যতা নিরীক্ষা** বা **বাস্তবায়নযোগ্যতা যাচাই** (ইংরেজি: feasibility study) বলতে কোনও প্রস্তাবিত প্রকল্প বা ব্যবস্থার ব্যবহারোপযোগিতার মূল্যায়নকে বোঝায়। একটি বাস্তবায়নযোগ্যতা নিরীক্ষার লক্ষ্য নৈর্ব্যক্তিকভাবে ও যুক্তিসঙ্গতভাবে কোনও বিদ্যমান কারবার কিংবা প্রস্তাবিত ঝুঁকিপূর্ণ ব্যবসায়িক উদ্যোগের ভালো ও মন্দ দিক, প্রাকৃতিক পরিবেশে উপস্থিত সুযোগ ও হুমকি, বাস্তবায়নের জন্য আবশ্যকীয় সম্পদ এবং শেষ পর্যন্ত সাফল্য লাভের সম্ভাবনা উদ্ঘাটন করা। অতি সরলভাবে বলতে গেলে বাস্তবায়নযোগ্যতা বিচার করার দুইটি মানদণ্ড হল আবশ্যকীয় খরচ এবং অর্জনীয় মূল্য।

একটি সুপরিকল্পিত বাস্তবায়নযোগ্যতা নিরীক্ষাতে আলোচ্য কারবার বা প্রকল্পের ঐতিহাসিক পটভূমি, পণ্য বা সেবা, হিসাবরক্ষণ বিবৃতিসমূহ, কর্মকাণ্ড ও ব্যবস্থাপনার বিস্তারিত খুঁটিনাটি, বিপণন গবেষণা ও নীতিসমূহ, আর্থিক উপাত্ত, আইনি ও কর-সংক্রান্ত বাধ্যবাধকতা, ইত্যাদির বর্ণনা থাকতে হয়। সাধারণত কারিগরি উন্নয়ন ও প্রকল্প বাস্তবায়নের আগে বাস্তবায়নযোগ্যতা নিরীক্ষা সম্পাদন করা হয়ে থাকে। একটি বাস্তবায়নযোগ্যতা নিরীক্ষা কোনও প্রকল্পের সাফল্যের সম্ভাবনা মূল্যায়ন করে, তাই সম্ভাব্য বিনিয়োগকারী ও ঋণ প্রদানকারী সংস্থাসমূহের কাছে এই নিরীক্ষার বিশ্বাসযোগ্যতা সৃষ্টিতে আপাতদৃষ্ট নৈর্ব্যক্তিকতা বা বস্তুনিষ্ঠতা গুরুত্বপূর্ণ একটি নিয়ামক হিসেবে কাজ করে। এ কারণে বাস্তবায়নযোগ্যতা নিরীক্ষাকে বস্তুনিষ্ঠভাবে ও পক্ষপাতদুষ্টতা এড়িয়ে পরিচালনা করতে হয়, যাতে সরবরাহকৃত তথ্যের উপর ভিত্তি করে সঠিক সিদ্ধান্ত গ্রহণ করা যায়।

তথ্যসূত্র
---------

1. 1 2  Justis, R. T. & Kreigsmann, B. (1979). The feasibility study as a tool for venture analysis. *Business Journal of Small Business Management* 17 (1) 35-42.
2. ↑  Georgakellos, D. A. & Marcis, A. M. (2009). Application of the semantic learning approach in the feasibility studies preparation training process. *Information Systems Management* 26 (3) 231-240.
3. ↑  Young, G. I. M. (1970). Feasibility studies. *Appraisal Journal* 38 (3) 376-383.
4. ↑  Feasibility studies as a tool for successful co-operative business enterprises "(A case study of the importance of Feasibility students to co-operative investment)"। *grossarchive.com*। সংগ্রহের তারিখ ২০১৫-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শ্রী গুরু তেগ বাহাদুর সাহিব গুরুদ্বারা
**শ্রী গুরু তেগ বাহাদুর সাহিব গুরুদ্বারা (Gurdwara Sri Guru Tegh Bahadur Sahib)** আসামের ধুবুরী জেলার ব্রহ্মপুত্র নদীর পারে অবস্থিত একটি শিখদের গুরুদ্বারা৷ শিখদের প্রথম গুরু, গুরু নানক দেব ১৫০৫ খ্রিস্টাব্দে ঢাকা থেকে আসামে আসার সময় এই স্থানে তিনি শ্রীমন্ত শঙ্করদেবকে সাথে পান। পরে ১৭শ শতকে শিখদের নবম গুরু, গুরু তেগ বাহাদুর একটি গুরুদ্বারা স্থাপন করেন। গুরু তেগ বাহাদুরের শহীদ দিবস উপলক্ষে প্রতি বছরে ডিসেম্বর মাসে এই ঐতিহাসিক স্থানে প্রায় ৫০,০০০ দেশী-বিদেশী হিন্দু, শিখ , মুসলিম এবং অন্যান্য তীর্থযাত্রী আসেন। এই উৎসব প্রতি বছর ৩ ডিসেম্বর অনুষ্ঠিত হয়। শিখরা এই উৎসবকে *শহীদী গুরু পর্ব* বলে।

ইতিহাস
------

১৬৭০ সালে গুরু তেগ বাহাদুর আসামে আসেন। তাঁর সাথে সম্রাট ঔরংজেব আহোম রাজা চক্রধ্বজসিংহকে দমন করতে পাঠানো অম্বরের রাজা রাম সিঙও আসেন। তখন আসাম একটি দুর্গম স্থান এবং এর মানুষগুলি সাহসী তথা স্বাধীনপ্রিয় বলে পরিচিত ছিল।
রাম সিঙের জন্য এই কাজ এক প্রকারের শাস্তি ছিল। কারণ তাঁর দায়িত্বে থাকার সময় বিখ্যাত মারাঠা রাজা শিবাজী এবং তাঁর পুত্ররা পলায়ন করেছিল। সেজন্য গুরু তেগ বাহাদুরের উপস্থিতি তিনি এবং তাঁর সাথে যাওয়া সৈন্যদের মানসিক শক্তি যুগিয়েছিল। কিন্তু পরে গুরুর উপস্থিতি শুধু মানসিক শক্তি নয় অন্য জরুরী কাজও সমাধা করেছিল। আহোম এবং মোগলদের মধ্যে শান্তির চুক্তি রূপায়ন করসর জন্য গুরু তেগ বাহাদুর অহোপুরুষার্থ করেছিলেন।

গুরু তেগ বাহাদুরে মারি পাঠানো ঐতিহাসিক শিলা
শান্তি প্রতিষ্ঠা করার সময় সকল সৈন্যই ৫ ঢাল মাটি দিয়ে একটি বৃহৎ মাটির ঢিবি সাজিলেছিল। এই ঢিবি ধুবুড়ীর ব্রহ্মপুত্র নদীর ডান পারে এখনও অবস্থিত এবং একে মানুষ পবিত্র বলে গণ্য করে। এর সাথে গুরু তেগ বাহাদুরের থাকা এবং শান্তি প্রতিষ্ঠা করা স্থানটিতে একটি গুরুদ্ধারা নির্মাণ করা হয়। উদাসী পুরোহিত এই গুরুদ্বার দেখাশুনা করতেন। ১৮৯৬-৯৭ তে হওয়া প্রবল ভূমিকম্পে এই গুরুদ্বারা ধ্বংস হয়। পরে ১৯০১ সালে ভাই রাম সিঙ এই গুরুদ্বারা পুনরায় নির্মাণ করেন। মহন্তরা এই গুরুদ্বারার জমির জন্য মোগলদের অনুমোদন লাভ করেছিলেন। ১৯০২-০৩ সালে মহন্ত জয় সিঙ এই অনুমোদন পত্র নিয়ে গুরুদ্বারার ভবন পুনরায় নির্মাণের জন্য অর্থের যোগান করতে পাঞ্জাবে গিয়েছিলেন। দুর্ভাগ্যবশতঃ ভাই জয় সিং অমৃতসরের কাছে স্বর্গগামী হয় এবং এই অনুমোদন পত্র হারিয়ে যায়।

এই স্থানে দুটি গুরুদ্বারা আছে

* ঠারা সাহিব গুরুদ্বারা বা দামদামা সাহিব গুরুদ্বারা: ১৯৬৬ সালে একটি ছোট অষ্টভূজী ঝুপড়িতে একটি গুরুদ্বারা তৈরি হয়। সাথে মাটির ঢিবির উপরও চালের ব্যবস্থা করা করা হয়। একে ঠারা সাহিব গুরুদ্বারা বা দামদামা সাহিব গুরুদ্বারা বলা হয়।
* শ্রী গুরু তেগ বাহাদুর সাহিব গুরুদ্বারা: একটি বর্গাকার গৃহ, কাঠের বেড়া এবং হেলানো চালে অন্য গুরুদ্বারাটি তৈরি হয়। শিখ প্রতিনিধি বোর্ড পূর্বাঞ্চল বিভাগ এবং স্থানীয় কমিটি গুরুদ্বারার দেখাশুনা এবং উন্নয়নের কাজ করেন।

যাতায়াত
--------

ধুবুড়ী পর্যন্ত শিলিগুড়ি এবং কাটিহার থেকে রেলে যাওয়ার ব্যবস্থা আছে। ফকিরাগ্রাম জংশন থেকে রেলের দিক পরিবর্তন করতে হয়। এই স্থান তার থেকে প্রায় ৭০ কি.মি. দূরে অবস্থিত। ধুবুড়ী শহর থেকে এই স্থানে নিয়মিত বাস চলাচল করে।

উল্লেখযোগ্য তীর্থযাত্রী
-----------------------

১৯৮৩ সালে ভারতের প্রাক্তন রাষ্ট্রপতি জ্ঞানী জাইল সিং এই পবিত্র স্থান দর্শন করেছিলেন।

তথ্যসূত্র
---------

1. ↑  গুরুদ্বারা মানে গুরুর দ্বার, শিখ ধর্মাবলম্বীদের মুখ্য উপাসনাস্থল।

* Sharma, B. K.;  The Telegraph, India, 29 May 2008.
* Rashid, P. *The Tribune* Windows, India, April 19, 2003  ওয়েব্যাক মেশিনে আর্কাইভকৃত ডিসেম্বর ১, ২০০৪ তারিখে
**নির্মলচন্দ্র লাহিড়ী**  (ইংরেজি: Nirmalchandra Lahiri) (৪ অক্টোবর, ১৯০৬ - ৩ জানুয়ারি, ১৯৮০) ছিলেন একজন খ্যাতনামা ভারতীয় বাঙালি জ্যোতির্বিদ, গণিতাচার্য, পঞ্জিকা-সংস্কারক। তিনি ইন্ডিয়ান অ্যাস্ট্রোনমিক্যাল সোসাইটির প্রতিষ্ঠাতা-সভাপতি ছিলেন।

জন্ম ও শিক্ষা জীবন
------------------

নির্মলচন্দ্রের জন্ম বৃটিশ ভারতের অধুনা বাংলাদেশের রংপুরে। পিতা হরিশ্চন্দ্র লাহিড়ী। ১৯২৮ খ্রিস্টাব্দে রংপুরের কারমাইকেল কলেজ থেকে বি.এ. পাশের পর ১৯৩৩ খ্রিস্টাব্দে কলকাতা বিশ্ববিদ্যালয় থেকে মিশ্র গণিতে এম.এ. পাশ করেন।

কর্মজীবন
--------

এম. এ পাশের পর ১৯৩৪ খ্রিস্টাব্দে তিনি ভারত সরকারের বাণিজ্যিক সংবাদ ও সংখ্যাতত্ত্ব বিভাগে কাজ পান এবং ১৯৫৩ খ্রিস্টাব্দ পর্যন্ত ওখানেই কর্মরত ছিলেন। এরপর প্রখ্যাত জ্যোতির্বিজ্ঞানী মেঘনাদ সাহার সভাপতিত্বে ক্যালেন্ডার রিফর্মস কমিটি গঠিত হলে, নির্মলচন্দ্র সেই কমিটির সম্পাদক হন এবং আলিপুরের অ্যালম্যানাক ইউনিটে কর্মরত হন। রাষ্ট্রীয় পঞ্চাঙ্গের সংস্কার ছাড়াও কমিটির একটি উদ্দেশ্য ছিল, সময় গণনার ক্ষেত্রে প্রাচীন অবৈজ্ঞানিক পদ্ধতির বদলে আধুনিক বিজ্ঞানসম্মত পদ্ধতির প্রচলন ঘটানো। ১৯৫৫ খ্রিস্টাব্দে এই কমিটির কাজ শেষ হলে, ভারত সরকারের অন্য একটি পরিকল্পনায় 'ভারতীয় পঞ্জিকা ও নৌ-সারণি' প্রস্তুতির মতো মৌলিক গবেষণামূলক কাজের ও ভারতের বিভিন্ন ভাষায় জ্যোতিষভিত্তিক পঞ্জিকা প্রকাশনার দায়িত্ব প্রাপ্ত হন। ১৯৫৬ খ্রিস্টাব্দে তিনি প্যারিসে আন্তর্জাতিক জ্যোতিবিদ্যা ইউনিয়নের পঞ্চাঙ্গ বা পঞ্জিকা কমিটির সদস্য পদ লাভ করেন। ভারতীয়দের মধ্যে তিনিই প্রথম এই গৌরবের অধিকারী। ১৯৭০ খ্রিস্টাব্দে সরকারি চাকরি থেকে অবসর গ্রহণ করেন। তবে অবসরের পরও তিনি জ্যোতিবিদ্যা চর্চাতেই ব্যাপৃত ছিলেন। বিভিন্ন ধরনের পঞ্জিকা ও গ্রন্থ প্রকাশ করেন। তার রচিত গ্রন্থগুলি হল-

* *পঞ্চাঙ্গ দর্পণ*
* *Tables of Ascendants*
* *Tables of the Sun*
* *Advance Ephermeris for 100 years* (1951 - 2050)
* *Tables of Sunrise, Sunset and Moonrise, Moonset*

প্রসঙ্গত উল্লেখযোগ্য এই যে, ১৮৯০ খ্রিস্টাব্দে প্রযুক্তিবিদ মাধবচন্দ্র চট্টোপাধ্যায় প্রকাশিত বিশুদ্ধ সিদ্ধান্ত মতে বাংলা পঞ্জিকার সাথে বিজ্ঞানসম্মত মিল পাওয়া যায়। কিন্তু তার প্রচলন ছিল না। মূলত তার উদ্যোগেই বিশুদ্ধ সিদ্ধান্ত মতে বাংলা পঞ্জিকার গ্রহণযোগ্যতা বৃদ্ধি পায়। ১৯৭৬ খ্রিস্টাব্দে তিনি পুত্র অরুণকুমার লাহিড়ীকে সঙ্গে নিয়ে কলকাতার ১৭ বৃন্দাবন মল্লিক ফার্স্ট লেনে ‘অ্যাস্ট্রো রিসার্চ ব্যুরো’ নামে এক প্রতিষ্ঠান তৈরি করে ষষ্ঠীচরণ জ্যোতির্ভূষণের সহায়তায় বিশুদ্ধ সিদ্ধান্ত পঞ্জিকার প্রকশনার ভার গ্রহণ করেছিলেন। 

জ্যোতির্বিদ্যায় তার অবদানের জন্য কাঞ্চীপুরমের শঙ্করাচার্য তাঁকে 'গণিতকলানিধি' উপাধি প্রদান করেন।

জীবনাবসান
---------

নির্মলচন্দ্র লাহিড়ী ১৯৮০ খ্রিস্টাব্দে ৩রা জানুয়ারি ৭৪ বৎসর বয়সে কলকাতায় পরলোক গমন করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩৬৫, আইএসবিএন ৯৭৮-৮১-৭৯৫৫-১৩৫-৬
2. ↑  "Lahiri Table of Ascendants on Nirayana Basis"। *www.goodreads.com*। সংগ্রহের তারিখ ২০২১-০৫-২৭।
3. ↑  OpenLibrary.org। "Nirmal Chandra Lahiri"। *Open Library*। সংগ্রহের তারিখ ২০২১-০৫-২৭।
4. ↑  "বিশুদ্ধতা'র সংগ্রাম চলছে"। সংগ্রহের তারিখ ২০২১-০৫-২৫।
আনাতোলিয়ার পশ্চিম তীরে মিলেতুসের অবস্থান, মিলেতুস হচ্ছে থেলিস, অ্যানাক্সিমেন্ডার ও অ্যানাক্সিমেনিসের আবাসস্থল
**মিলেতুসীয় দর্শন** বলতে এশিয়া মাইনরের মিলেতুস নগরীকে কেন্দ্র করে গড়ে উঠা দর্শনকে বোঝায়। এই নগরীতেই গ্রিক দর্শনের সূত্রপাত ঘটে। এই নগরীর সাথে এশিয়ার বড় বড় শহরগুলোর বাণিজ্যিক যোগাযোগ ছিল। এ কারণেই নগরীটি বিকশিত হয় এবং উন্নতির চরম শিখরে আরোহণ করে। এরিস্টটল বলেছিলেন, দার্শনিক চিন্তার বিকাশের জন্য দুটি জিনিস আবশ্যক: অবকাশ এবং সম্পদ। মিলেতুসের অধিবাসীদের এ দুটিই ছিল। একে কেন্দ্র করেই আদি দর্শনের সূচনা ঘটায়। তাদের সে দর্শন ছিল সম্পূর্ণ স্বাধীন এবং নিরপেক্ষ, সত্যানুসন্ধানই ছিল তাদের মূল লক্ষ্য। সেরা মিলেতুসীয় দার্শনিকদের একজন হলেন থেলিস।

মৌলিক দার্শনিক চিন্তাধারা
-------------------------

বস্তুজগৎকে কেন্দ্র করেই মিলেতুসীয় দর্শনের শুরু হয়। তাদের সে বস্তুবাদী দর্শন শুরু হয়েছিল দুটি মৌলিক প্রশ্নকে ঘিরে:

* এই বিশ্বব্রহ্মাণ্ডের মূল তত্ত্বের স্বরূপ কি?
* স্থায়ী মূল জগৎ থেকে দৃশ্যমান ইন্দ্রিয় জগতের উদ্ভব কীভাবে হল?

দেখা যাচ্ছে, তাদের দর্শনের মূল নিহিত বিশ্বজগতের আদি কারণ এবং সত্তার সন্ধানে। আদিম ও চিরন্তন সত্তা থেকে ইন্দ্রিয়গ্রাহ্য বিভিন্ন পদার্থের উৎপত্তি হল কীভাবে, এ নিয়েই তারা চিন্তা শুরু করেছিলেন। বিষয়টি গুরুত্বপূর্ণ এই কারণে যে, এর মধ্যে মানব মনের মৌলিক সন্দেহের প্রমাণ পাওয়া যায়: ইন্দ্রিয়ের মাধ্যমে আমরা যে জগতের অভিজ্ঞতা অর্জন করছি তা প্রকৃত নয়, একটি অবভাস (অ্যাপিয়ারেন্স) মাত্র। অবশ্য তারা কখনও বলেননি, ইন্দ্রিয় জগৎ মিথ্যা বা অলীক। কিন্তু তাদের মতে এটি প্রকৃত নয়। ইন্দ্রিয় জগৎ যে বাস্তব নয়, একটি ভ্রান্ত অধ্যাস মাত্র তা দার্শনিক চিন্তায় ক্রমেই প্রতিষ্ঠিত হয়ে যায়। কিন্তু এই ধারণার জনক মিলেতুসীয়দের বলা যবেনা। এর বিকাশ ঘটে আরও পড়ে। জগতের মৌল নীতি আবিষ্কারেই তাদের চিন্তা সীমাবদ্ধ ছিল এবং কিছু প্রশ্নের উত্তর খোঁজার মধ্য দিয়েই তা বিকশিত হয়।

তাদের দর্শনের সবচেয়ে বৈপ্লবিক দিকটি হল, বিশ্বজগতের মৌল প্রশ্নের উত্তর খুঁজতে গিয়ে তারা সকল ধর্মমত এবং পৌরাণিক কাহিনী পরিত্যাগ করেন। মানব মস্তিষ্কপ্রসূত বিশুদ্ধ প্রজ্ঞার মাধ্যমেই তারা সবকিছুর ব্যাখ্য দেয়ার চেষ্টা করেন। কিন্তু, তাদের দর্শনেও ঈশ্বর উপস্থিত ছিল। কিন্তু, সে ঈশ্বর কোন একক সত্তা নয়; সমগ্র বিশ্বব্রহ্মাণ্ড তথা ইন্দ্রিয় ও বাস্তব জগৎকেই তারা ঈশ্বর হিসেবে জ্ঞান করেছেন। পরবর্তীকালে গ্রিস এবং অন্যত্র ঈশ্বরকে ব্যক্তি বা একক পরাক্রমশালী সত্তা হিসেবে মেনে নেয়ার যে প্রচলন দেখা যায় তা মিলেতুসীয়দের মধ্যে ছিলনা।

মিলেতুসীয় দর্শনের আরেকটি মৌল বিষয় হল, তারা সবাই সজীব জড়বাদে (hylozoism) বিশ্বাসী ছিলেন। অর্থাৎ তারা বিশ্বাস করতেন, শুধু জীব নয় সকল জড় বস্তুরও প্রাণ আছে। শুধু তারা নন, প্রাক-সক্রেটিসীয় দার্শনিক যুগের সকল দার্শনিকরাই এ মতে বিশ্বাস করতেন। এই বিশ্বাস পোষণকারীদের বলা হয় সজীব জড়বাদী বা হাইলোজোয়িস্ট।

তথ্যসূত্র
---------

* *প্রাচীন ও মধ্যযুগের পাশ্চাত্য দর্শন* - ডক্টর আমিনুল ইসলাম, অধ্যাপক, দর্শন বিভাগ, ঢাকা বিশ্ববিদ্যালয়; পুনর্মুদ্রণ ২০০২, শিখা প্রকাশনী; ৩ মাইলেসীয় দর্শন, পৃষ্ঠা - ৪২-৪৩
**মাস্টেক্টমি** হল একটি বা উভয় স্তন, আংশিক বা সম্পূর্ণরূপে অস্ত্রোপচারের মাধ্যমে অপসারণের জন্য চিকিৎসা শব্দ। মাস্টেক্টমি সাধারণত স্তন ক্যান্সারের চিকিৎসার জন্য করা হয়।  কিছু ক্ষেত্রে, স্তন ক্যান্সারের উচ্চ ঝুঁকিতে রয়েছে বলে বিশ্বাস করা মহিলাদের প্রতিরোধমূলক ব্যবস্থা হিসাবে অপারেশন করা হয়।  বিকল্পভাবে, কিছু মহিলা একটি বিস্তৃত স্থানীয় ছেদন বেছে নিতে পারেন, এটি লম্পেক্টমি নামেও পরিচিত, একটি অপারেশন যেখানে স্তন সংরক্ষণের জন্য টিউমারযুক্ত স্তনের টিস্যুসহ কিছু স্বাস্থ্যকর টিস্যুও অপসারণ হয়। কেমোথেরাপি, হরমোনাল থেরাপি, বা ইমিউনোথেরাপির মতো সিস্টেমিক থেরাপির বিপরীতে, মাস্টেক্টমি এবং লুম্পেক্টমি উভয়কেই স্তন ক্যান্সারের জন্য "স্থানীয় থেরাপি" হিসাবে উল্লেখ করা হয়, টিউমারের এলাকাকে লক্ষ্য করে।

মাস্টেক্টমি করার সিদ্ধান্ত বিভিন্ন কারণের উপর ভিত্তি করে করা হয়ে থাকে, যার মধ্যে রয়েছে স্তনের আকার, ক্ষতের সংখ্যা, স্তন ক্যান্সারের আক্রমণাত্মকতা, সহায়ক বিকিরণের প্রাপ্যতা। মাস্টেক্টমিকে লুম্পেক্টমির সাথে তুলনা করার ফলাফলের গবেষণায় পরামর্শ দেওয়া হয়েছে যে রুটিন ম্যাস্টেক্টমি অপারেশন পরবর্তী দূরবর্তী মাধ্যমিক টিউমারগুলিকে সবসময় প্রতিরোধ করতে কার্যকরী নাও হতে পারে। বেশিরভাগ পরিস্থিতিতে, সামগ্রিকভাবে বেঁচে থাকা এবং স্তন ক্যান্সারের পুনরাবৃত্তির হার উভয়ের মধ্যে কোন পার্থক্য নেই।  যদিও ম্যাস্টেক্টমির জন্য চিকিৎসা এবং অ-চিকিৎসা উভয় ইঙ্গিত রয়েছে, ক্লিনিকাল নির্দেশিকা এবং অস্ত্রোপচারের আগে এবং পরে রোগীর প্রত্যাশা একই থাকে।

মাস্টেক্টমি করার কারন
---------------------

আরো দেখুন
---------

* স্তন-সংরক্ষণ সার্জারি
* স্তন ক্যান্সার ব্যবস্থাপনা
* স্তন পুনর্গঠন
* ধরন অনুযায়ী সার্জারির তালিকা

তথ্যসূত্র
---------

1. 1 2  "Mastectomy | Lumpectomy | Breast Cancer | MedlinePlus" (ইংরেজি ভাষায়)। সংগ্রহের তারিখ ২০১৮-১১-০৭।
2. ↑  Admoun C, Mayrovitz H (অক্টোবর ২০২১)। "Choosing Mastectomy vs. Lumpectomy-With-Radiation: Experiences of Breast Cancer Survivors": e18433। ডিওআই:10.7759/cureus.18433। পিএমআইডি 34729260 `|pmid=` এর মান পরীক্ষা করুন (সাহায্য)। পিএমসি 8555933 অবাধে প্রবেশযোগ্য `|pmc=` এর মান পরীক্ষা করুন (সাহায্য)।
3. ↑  Landercasper J, Ramirez LD, Borgert AJ, Ahmad HF, Parsons BM, Dietrich LL, Linebarger JH: A reappraisal of the comparative effectiveness of lumpectomy versus mastectomy on breast cancer survival: a propensity score-matched update from the National Cancer

বহিঃসংযোগ
---------

* জাতীয় ক্যান্সার ইনস্টিটিউটে স্তন ক্যান্সারে আক্রান্ত পুরুষদের জন্য পরামর্শ
* বিবিসিতে মাস্টেক্টমি অধ্যয়ন
* ইমেডিসিনে ম্যাস্টেক্টমি নিবন্ধ
* Mastectomy - *নিউ ইয়র্ক টাইমস* দ্বারা স্লাইডশো

টেমপ্লেট:Breast cancerটেমপ্লেট:Operations and other procedures of the integumentary system

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
এই নিবন্ধটি পাকিস্তানের নদী সম্পর্কে। পাকিস্তানের জেলার জন্য সোয়াত জেলা দেখুন। অন্য ব্যবহারের জন্য সোয়াত (দ্ব্যর্থতা নিরসন) দেখুন।
**সোয়াত নদী** (উর্দু: دریائے سوات‎‎, পশতু: سوات سیند) পাকিস্তানের খাইবার পাখতুনখোয়া প্রদেশের উত্তর অঞ্চলে একটি বারমাসী নদী। নদীটি সোয়াত কোহিস্তানের কলাম উপত্যকায় দুটি প্রধান উপনদী উশু ও উতর (বা গ্যাব্রাল) এর সঙ্গমে শুরু হয় এবং বাগধেরী পর্যন্ত একটি সরু ঘাটে প্রবাহিত হয়।

ব্যুৎপত্তি
----------

সোয়াত নামটি একটি প্রাচীন সংস্কৃত শব্দ **সুভাস্তু** থেকে উদ্ভূত হয়েছে। শব্দটির বাংলা অর্থ স্বচ্ছ জলধারা। নদীর এই নামটি ঋগ্বেদে বর্ণিত হয়েছে।

প্রবাহিকা
---------

সোয়াত নদী
এর উৎসটি হিন্দুকুশ পর্বতমালাতে অবস্থিত, যেখান থেকে এটি সারা বছর ধরে হিমবাহ থেকে পানি পায় এবং কালাম উপত্যকা দিয়ে মাদিয়ানে সরু পথে এবং নিচের সোয়াত উপত্যকার চকদারার সমতল ১৬০ কিলোমিটার পর্যন্ত প্রবাহিত। উপত্যকার চূড়ান্ত দক্ষিণে, নদীটি একটি সরু ঘাটে প্রবেশ করে এবং কলঙ্গীর নিকটে পাঞ্জকোড়া নদীর সাথে মিলিত হয় এবং অবশেষে চরসদদার নিকটে কাবুল নদীতে খালি হয়। সেচ ও বিদ্যুৎ উৎপাদনের লক্ষ্যে বটখেলা এর নিকটে এটির গতিপথ পরিবর্তন করা হয়েছে।

ওপার সোয়াত খাল বেনটন টানেলের মধ্য দিয়ে মালাকান্দের নিচে প্রবাহিত। দরগাইয়ের নিচে উপরের খালটি দুটি শাখায় বিভক্ত, চারসদদা এবং সোবি ও মর্দান অঞ্চল দিয়ে প্রবাহিত হয়। জলটি জব্বান ও দারগাই বিদ্যুৎ কেন্দ্রে জলবিদ্যুৎ উৎপাদনের জন্যও ব্যবহৃত হত।

অর্থনৈতিক গুরুত্ব
-----------------

সোয়াত নদী
সোয়াত নদী উপত্যকার অর্থনীতিতে গুরুত্বপূর্ণ ভূমিকা পালন করে। এটি সোয়াত জেলা, মালাকান্দ জেলা এবং নিম্ন পেশোয়ার উপত্যকার বিস্তীর্ণ অঞ্চল সেচ দেয় এবং জলাবদ্ধতার মাধ্যমে জলের কূপ ও ঝর্ণা পূর্ণ করে।

নদীটি বিভিন্ন প্রজাতির পাখির আবাসস্থল হিসাবে কাজ করে এবং এই অঞ্চলে মাছ ধরা শিল্পে অবদান রাখে। গ্রীষ্মের মরসুমে নদীর নান্দনিক দৃশ্যাবলী পুরো পাকিস্তান থেকে হাজার হাজার পর্যটককে আকর্ষণ করে।

জলবিদ্যুৎ কেন্দ্র
-----------------

সোয়াত নদী
সোয়াত নদীর জলবিদ্যুৎ উৎপাদনের জন্য খুবই উপযুক্ত একটি নদী। জলবিদ্যুৎ উৎপাদনের এই অমিয় সম্ভাবনা নবায়নযোগ্য শক্তি ও বিদ্যুৎ উৎপাদনের জন্য এক নতুন দিগন্ত সৃষ্টি করেছে। নদীতে মুন্ডা বাঁধ স্থাপন করার পর ৭৪০ মেগাওয়াট বিদ্যুৎ উৎপাদনে সক্ষম একটি জলবিদ্যুৎ কেন্দ্র সৃষ্টি করা হয়েছে।
এছাড়াও অন্য যেসব জলবিদ্যুৎ ও শক্তি কেন্দ্র রয়েছে তা হল-

* অসিত কেদাম জলবিদ্যুৎ প্রকল্প
* গ্যাব্রাল জলবিদ্যুৎ প্রকল্প
* মুলতান জলবিদ্যুৎ প্রকল্প

তাছাড়াও সোয়াত নদীর খালগুলিতে বেশ কয়েকটি ছোট পরিসরে জলবিদ্যুৎ প্রকল্প কেন্দ্র রয়েছে যা স্থানীয় ব্যবহারের জন্য বিদ্যুত উৎপাদন করে থাকে।

আরও দেখুন
---------

* ঋগ্বেদীয় নদীসমূহ
* সোয়াত জেলা

তথ্যসূত্র
---------

1. ↑  Susan Whitfield (২০১৮)। *Silk, Slaves, and Stupas: Material Culture of the Silk Road*। University of California Press। পৃষ্ঠা 136। আইএসবিএন 978-0-520-95766-4।
2. ↑  "সংরক্ষণাগারভুক্ত অনুলিপি"। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৯।

গ্রন্থপঞ্জি
-----------

* Book: Hidden Treasures of Swat, আইএসবিএন ৯৭৮-৯৬৯-২৩০৪২-০-৭

বহিঃসংযোগ
---------

* সোয়াত উপত্যকার ওয়েবসাইট


উইকিমিডিয়া কমন্সে **সোয়াত নদী** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
**নিল ক্লার্কসন জনসন** (জন্ম: ২৪ জানুয়ারি, ১৯৭০) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৯৮ থেকে ২০০০ মেয়াদে জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন **নিল জনসন**। দলে তিনি মূলতঃ অল-রাউন্ডার ছিলেন। ডানহাতে ফাস্ট মিডিয়াম বোলিংয়ের পাশাপাশি মাঝারি সারিতে ব্যাটিংয়ে নেমে আক্রমণাত্মক ভঙ্গীমায় খেলতেন। তবে, একদিনের আন্তর্জাতিকে ব্যাটিং উদ্বোধনে নামতেন। দক্ষিণ আফ্রিকা ও ইংল্যান্ডে প্রথম-শ্রেণীর ক্রিকেট খেলেন। বোল্যান্ড, ইস্টার্ন প্রভিন্স, নাটাল, ওয়েস্টার্ন প্রভিন্স, লিচেস্টারশায়ার ও হ্যাম্পশায়ারের পক্ষে খেলেন।

ক্রিকেট বিশ্বকাপ
----------------

১৯৯৯ সালের ক্রিকেট বিশ্বকাপে জিম্বাবুয়ে দলের সুপার সিক্স পর্যায়ে উত্তরণের জন্য জনসন বিরাট ভূমিকা রাখেন। প্রতিযোগিতায় তিনি ম্যান অব দ্য ম্যাচের পুরস্কার পেয়েছেন তিনবার। তন্মধ্যে, সেমি-ফাইনালে অংশগ্রহণকারী দক্ষিণ আফ্রিকার বিপক্ষে তার ভূমিকা ছিল প্রশংসনীয়। ব্যাটিং উদ্বোধনে নেমে দলের পক্ষে সর্বোচ্চ ৭৬ রান তোলেন। এরপূর্বে প্রথম বলেই গ্যারি কার্স্টেনকে আউট করেন। জ্যাক ক্যালিসকে শূন্য রানে আউট করাসহ খেলায় তিনি ২৭ রানে ৩ উইকেট দখল করেন। লর্ডসে অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৩২\* সহ ৪৩ রানে ২ উইকেট পান। তা স্বত্ত্বেও তার দল পরাজিত হয়েছিল।

অবসর
----

২০০০ সালে ইংল্যান্ড সফরের পর জিম্বাবুয়ে ক্রিকেট ইউনিয়নের সাথে আর্থিক বিষয়ে মতানৈক্য হওয়ায় আন্তর্জাতিক ক্রিকেট অঙ্গন থেকে অবসর নিতে বাধ্য হন। তারপর তিনি দক্ষিণ আফ্রিকা চলে যান। সেখানেই তার শৈশবকাল অতিবাহিত হয়েছিল।

তথ্যসূত্র
---------

1. ↑  "5th Super: Australia v Zimbabwe at Lord's, Jun 9, 1999 | Cricket Scorecard"। ESPNcricinfo। সংগ্রহের তারিখ ২৯ সেপ্টেম্বর ২০১৩।

বহিঃসংযোগ
---------

* ইএসপিএনক্রিকইনফোতে নিল জনসন উইকিউপাত্তে এটি সম্পাদনা করুন (ইংরেজি)

* Neil Johnson at Cricket Archive

| * দে
* স
জিম্বাবুয়ে দল – ১৯৯৯ ক্রিকেট বিশ্বকাপ |
| --- |
| 
* ১ ক্যাম্পবেল (অঃ)
* ২ এ ফ্লাওয়ার (উইঃ)
* ৩ জিডব্লিউ ফ্লাওয়ার
* ৪ জনসন
* ৫ গুডউইন
* ৬ কার্লাইল
* ৭ ওলোঙ্গা
* ৮ এমবাঙ্গা
* ৯ স্ট্রিক
* ১০ হাকল
* ১১ ভিলজোয়েন
* ১২ ব্রান্ডেস
* ১৩ স্ট্র্যাং
* ১৪ এআর হুইটল
* ১৫ জিডব্লিউ হুইটল

 | জিম্বাবুয়ে |
|}

**লকহিড ওয়াইএফ-১২** (ইংরেজি:Lockheed YF-12) হল যুক্তরাষ্ট্রের বিমান শিল্প কোম্পানি লকহিড কর্পোরেশনের তৈরিকৃত একটি দুই ইঞ্জিন বিশিষ্ট কৌশলগত গোয়েন্দাবিমান। 

এটি ১৯৬০-এর দশকের শুরুতে মার্কিন যুক্তরাষ্ট্রের বিমান বাহিনীর এফ-১০৬ ডেল্টা ডার্ট বিমানের সম্ভাব্য প্রতিস্থাপন হিসাবে বিকশিত হয়েছিল। ওয়াইএফ-১২ ছিল কেন্দ্রীয় গোয়েন্দা সংস্থা (সিআইএ) দ্বারা পরিচালিত তৎকালীন গোপন একক আসনের লকহিড এ-১২ বিমানের একটি দ্বৈত আসনের সংস্করণ। এ-১২ এর বিপরীতে এটি হিউজ এএন/এএসজি-১৮, অগ্নি-নিয়ন্ত্রণ রাডার, এআইএম-৪৭ ফ্যালকন এবং এয়ার-টু-এয়ার ক্ষেপণাস্ত্র দিয়ে সজ্জিত ছিল। ১৯৬৩ সালের ৭ আগস্ট ওয়াইএফ-১২ এর অস্তিত্ব প্রকাশ করেন প্রেসিডেন্ট লিন্ডন বি. জনসন। শুরুতে এটি মার্কিন যুক্তরাষ্ট্রের বিমান বাহিনীর অধীনে ছিল, কিন্তু ভিয়েতনাম যুদ্ধ এবং অন্যান্য সামরিক অগ্রাধিকার চাপের কারণে এটিকে অপারেশনাল ব্যবহারে রাখার জন্য প্রয়োজনীয় তহবিল আংশিক ভাবে প্রদান করা সম্ভব হয়নি। বিমানবাহিনী থেকে অবসর গ্রহণের পর এটি নাসার গবেষণা বিমান হিসেবে কাজ করে।

ব্যবহারকারী
-----------

* মার্কিন বিমানবাহিনী
* নাসা

তথ্যসূত্র
---------

1. ↑  Pace, Steve (১৯৯৫)। *X-Planes at Edwards*। পৃষ্ঠা 11। আইএসবিএন 978-1-61060786-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গ্রিসের এথেন্সে অবস্থিত প্রাচীন আগোরা জাদুঘরে প্রদর্শিত একটি দুই পাত্রবিশিষ্ট জলঘড়ি। উপরের পাত্রটি ৫ম শতাব্দীর মূল সংস্করণ। নিচেরটি প্রাচীন মডেল অনুযায়ী পুনর্নির্মিত।
**জলঘড়ি** (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়।

তৃতীয় খ্রিস্টপূর্বাব্দে আলেকজান্দ্রিয়ার গ্রিক প্রকৌশলী ক্তিসিবিওস জলঘড়ির উন্নতি সাধন করেন। পাত্রে পানির পরিমাণ কমতে থাকলে পানি প্রবাহের গতিও কমে যায়, যে কারণে প্রাচীন জলঘড়িকে সময় পরিমাপের ধ্রুব বা আদর্শ উপায় হিসেবে ব্যবহার করা যেতো না। ক্তিসিবিওস পাত্রে যাতে সর্বদা পানির পরিমাণ সমান থাকে সে ব্যবস্থা করেন। পরবর্তীতে রোমানরা একটি সিলিন্ডার তথা বেলন এবং একটি বড় জলাধারের মাধ্যমে জলঘড়ি তৈরি করে। জলাধার থেকে জল বেলনে আসে। বেলনের গায়ে লাগানো কাঁটার মাধ্যমে জল কতটুকু বৃদ্ধি পাচ্ছে তা পরিমাপ করা যায়। অনেক কাজেই জলঘড়ি ব্যবহার করা হতো, উল্লেখযোগ্য একটি ব্যবহার ছিল বক্তাদের বক্তৃতার দৈর্ঘ্য পরিমাপ। এই ষোড়শ শতাব্দীতেও জলঘড়ি ব্যবহৃত হয়েছে। গালিলেও তার পড়ন্ত বস্তুর সূত্র বিষয়ক পরীক্ষার জন্য একটি পারদের জলঘড়ি ব্যবহার করেছিলেন।

তথ্যসূত্র
---------

1. ↑  The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র
2. ↑  Clepsydra, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত
**মিলিটান্ট সোসালিষ্ট মুভমেন্ট** (ফরাসি: Mouvement Socialiste Militant; সংক্ষেপণ: **MSM**) হল মরিশাসের একটি কেন্দ্র-বাম রাজনৈতিক দল। এটি মরিশাসের জাতীয় পরিষদের বৃহত্তম একক রাজনৈতিক দল, ২০১৯ সালের সাধারণ নির্বাচনে ৬৯টি আসনের মধ্যে ৪২টি আসন জিতেছে। এটি ১২০ জনের মধ্যে ৬০ জন কাউন্সিলর সহ সারা দেশের সমস্ত শহর/টাউন কাউন্সিলে সর্বাধিক সংখ্যক আসন ধারণ করে।

এমএসএম দেশের তিনটি বৃহত্তম রাজনৈতিক দলের মধ্যে একটি, অন্যগুলি হল লেবার পার্টি (পিটিআর) এবং মুভমেন্ট মিলিটান্ট মরিসিয়েন (এমএমএম)(ফরাসি: Mouvement Militant Mauricien)৷

এমএসএম স্বাধীনতার পর থেকে মরিশাসের বারোটি সাধারণ নির্বাচনের মধ্যে ছয়টিতে একা বা জোটের অংশ হিসেবে জিতেছে ( ১৯৮৩, ১৯৮৭, ১৯৯১, ২০০০, ২০১৪ এবং ২০১৯)। এটি দেশের হিন্দু সংখ্যাগরিষ্ঠদের কাছ থেকে এর বেশিরভাগ সমর্থন পায়।

এমএসএম দলকে ১৯৮৩ সালে স্যার অনিরুদ্ধ জগন্নাথ প্রতিষ্ঠা করেছিলেন, যিনি মোট ১৬ বছর (১৯৮২-১৯৯৫, ২০০০-২০০৩ এবং আবার ২০১৪ সাল থেকে) তিনবার প্রধানমন্ত্রী ছিলেন। তিনি ২০০৩ থেকে ২০১২ পর্যন্ত রাষ্ট্রপতিও ছিলেন। তিনি ১৯৮৩ থেকে ২০০৩ পর্যন্ত এমএসএম-এর নেতৃত্ব দেন, এরপর তাঁর পুত্র প্রবিন্দ জগন্নাথ আনুষ্ঠানিকভাবে নেতৃত্ব গ্রহণ করেন। প্রবিন্দ জগন্নাথ তার বাবার মন্ত্রিসভায় উপ-প্রধানমন্ত্রী হিসেবে দায়িত্ব পালন করেন। জগন্নাথ পরিবারের অন্যান্য সদস্যরাও রাজনৈতিকভাবে সক্রিয় ছিলেন, যাদের মধ্যে আছেন লাল জগন্নাথ (একজন প্রাক্তন অ্যাটর্নি জেনারেল), অশোক জগন্নাথ (প্রাক্তন স্বাস্থ্য মন্ত্রী) এবং মায়া হনুমানজী (প্রাক্তন স্বাস্থ্যমন্ত্রী)।

২০২১ সাল পর্যন্ত, এমএসএম-এর সামনের সারি চার সদস্যের সমন্বয়ে গঠিত, তাঁরা হলেন প্রবিন্দ জগন্নাথ (নেতা), মনীশ গোবিন (সেক্রেটারি জেনারেল), জো লেসজংগার্ড (সভাপতি), এবং লীলা দেবী দুখুন (ভাইস প্রেসিডেন্ট)।

তথ্যসূত্র
---------

1. ↑  "Militant Socialist Movement | political party, Mauritius | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৩-০৫।
2. ↑  "Militant Socialist Movement (Mauritius)"। *www.fotw.info*। সংগ্রহের তারিখ ২০২৩-০৪-১৩।

বহিঃসংযোগ
---------


উইকিমিডিয়া কমন্সে **মিলিটান্ট সোসালিষ্ট মুভমেন্ট** সংক্রান্ত মিডিয়া রয়েছে।

* Official Website
এই  স্নাইডার এমএফ২ কীবোর্ড ১৯৮৮ সালে চেরি কোম্পানি দ্বারা নির্মিত হয়েছিল।
**মূল যন্ত্রাংশ নির্মাতা** (ইংরেজি: Original Equipment Manufacturer সংক্ষেপে OEM *ওইএম*) বলতে এমন একটি ব্যবসা প্রতিষ্ঠানকে বোঝায় যাদের উৎপাদিত পণ্য অন্য একটি ব্যবসা প্রতিষ্ঠানের পণ্যের যন্ত্রাংশ বা যন্ত্র-উপাদান হিসেবে ব্যবহৃত হয়। দ্বিতীয় এই ব্যবসা প্রতিষ্ঠানটিকে মূল্য-সংযোজনকারী পুনঃবিক্রয়কারী নামে ডাকা হয়; কেননা প্রতিষ্ঠানটি মূল যন্ত্রাংশের সাথে অতিরিক্ত বৈশিষ্ট্য বা সেবা যোগ করে একটি সমাপ্ত পণ্য ক্রেতার কাছে বিক্রি করে। মূল্য-সংযোজনকারী পুনঃবিক্রয়কারী প্রতিষ্ঠানটি মূল যন্ত্রাংশ নির্মাতার সাথে ঘনিষ্ঠভাবে কাজ করে থাকে। প্রায়শই মূল যন্ত্রাংশ নির্মাতা মূল্য-সংযোজনকারী পুনঃবিক্রয়কারীর চাহিদা ও প্রয়োজনমাফিক বৈশিষ্ট্যাবলি অনুযায়ী তাদের যন্ত্রাংশের নকশার পরিবর্তন সাধন করে থাকে।

উদাহরস্বরূপ ঐতিহ্যগতভাবে একটি মোটরগাড়ি নির্মাতা প্রতিষ্ঠান হল এক ধরনের মূল্য-সংযোজনকারী পুনঃবিক্রয়কারী প্রতিষ্ঠান। কেননা একটি মোটরগাড়ির বিভিন্ন যন্ত্রাংশ যেমন নির্গম নল, গতিরোধক বেলন, ইত্যাদি বিভিন্ন মূল যন্ত্রাংশ নির্মাতা প্রতিষ্ঠান প্রস্তুত করে থাকে। এই যন্ত্রাংশগুলি পরে একটি মোটরগাড়ি নির্মাতা কিনে নেয় এবং এগুলিকে সংযোজন করে একটি পূর্ণাঙ্গ সমাপ্ত মোটরগাড়ি নির্মাণ করেন। সমাপ্ত গাড়িটি এরপর গাড়ি বিক্রেতা ব্যবসায়ীদের কাছে বিপণন করে একেকজন ক্রেতার কাছে বিক্রি করা হয়।

তথ্যসূত্র
---------

1. 1 2  "Original Equipment Manufacturer - OEM"। Investopedia।

আরও দেখুন
---------

* মূল্য-সংযোজনকারী পুনঃবিক্রয়কারী
আরও তথ্যের জন্য দেখুন: মিটার
মিলিমিটার এবং সেন্টিমিটার চিহ্ন সহ রুলার
**মিলিমিটার** (ইন্টারন্যাশনাল বুরো অব ওয়েট এন্ড মিজার্স দ্বারা স্বীকৃত, এসআই একক **এমএম**) হল দৈর্ঘ্য পরিমাপের একক, যা মেট্রিক পদ্ধতিতে ব্যবহৃত হয়। এক মিটারের এক হাজার ভাগের এক ভাগকে এক মিলিমিটার বলে। এটি ১০০০ মাইক্রোমিটার এবং ১০০০০০০  ন্যানোমিটারের সমান। ১ মিলিমিটার ৫⁄১২৭ (নিখুতভাবে ০.০৩৯৩৭০) ইঞ্চির সমান হয়।

সংজ্ঞা
------

১৯৮৩ সাল থেকে দৈর্ঘ্য পরিমাপের একক হিসেবে আন্তর্জাতিক ভাবে মিটার ব্যবহৃত হয়ে আসছে । আলো শূন্যস্থানে ১/২৯৯৭৯২৪৫৮ সেকেন্ডে যে দুরুত্ব অতিক্রম করে সে দুরত্ব হলো এক মিটার । আর এক মিটারের ১/১০০০ ভাগ হলো এক মিলিমিটার ।অতএব ১/২৯৯৭৯২৪৫৮০০০ সেকেন্ডে আলো যে দুরুত্ব অতিক্রম করে তাকে এক মিলিমিটার বলে।

ইউনিকোড প্রতীক
--------------

Chinese, Japanese এবং Korean (CJK) অক্ষরের সাথে সঙ্গতি রাখার জন্য নিম্নোক্ত ইউনিকোড প্রতীক ব্যবহার করা হয়ঃ

১) মিলিমিটার (㎜) - code U+339C

২) বর্গ মিলিমিটার (㎟) - code U+339F

৩)ঘন মিলিমিটার (㎣) - code U+33A3

পরিমাপ
------

মেট্রিক পদ্ধতিতে সবচেয়ে ক্ষুদ্রতম পরিমাপ হল মিলিমিটার ।   তবে ভার্ণিয়ার ক্যালিপার্স দিয়ে এখন ০.০১ মিলিমিটার পর্যন্তও পরিমাপ করা যায় । .

পরিমাপক
-------

মিলিমিটার পরিমাপ নির্ণয় করার জন্য সবচেয়ে জনপ্রিয় পরিমাপক হলো মিটার স্কেল। এছাড়াও অন্যান্য যন্ত্র দিয়ে নিখুত পরিমাপ করা যায়।

আরো দেখুন
---------

তথ্যসূত্র
---------

1. ↑  "17th General Conference on Weights and Measures (1983), Resolution 1."। International Bureau of Weights and Measures। সংগ্রহের তারিখ ৩ ডিসেম্বর ২০১৩।
2. 1 2 3  "CJK Compatibility" (পিডিএফ)। unicode.org। সংগ্রহের তারিখ ৩ ডিসেম্বর ২০১৩।
3. ↑  "How do I read a ruler?"। onlineconversion.com। সংগ্রহের তারিখ ৩ ডিসেম্বর ২০১৩।
4. ↑  "Accuracy of Calipers"। TresnaInstrument.com। সংগ্রহের তারিখ ৩ ডিসেম্বর ২০১৩।

| * দে
* স
দৈর্ঘ্যের এসআই একক |
| --- |
| ক্ষুদ্রতম থেকে বৃহত্তম (বাম থেকে ডানে)। সচারাচর ব্যবহৃত একক ***গাঢ় ইটালিক্স*** অক্ষরে দেখানো হয়েছে। |
| 
* ইয়ক্টোমিটার (১×১০-২৪ মি)
* জেপটোমিটার
* অটোমিটার
* ফেমটোমিটার
* পিকোমিটার
* ন্যানোমিটার
* মাইক্রোমিটার
* ***মিলিমিটার***
* ***সেন্টিমিটার***
* ডেসিমিটার
* ***মিটার***
* ডেকামিটার
* হেক্টমিটার
* ***কিলোমিটার***
* মেগামিটার
* গিগামিটার
* টেরামিটার
* পেটামিটার
* এক্সামিটার
* জেটামিটার
* ইয়টামিটার (১×১০২৪ মি)

 |
***নিয়ার: অটোমাটা*** হচ্ছে একটি একশন রোল-প্লেইং গেম যেটি প্ল্যাটিনাম গেমস তৈরি করেছেন এবং স্কয়ার ইনিক্স তা প্রকাশ করেন প্লেস্টেশন ৪ ও মাইক্রোসফট উইন্ডজ-এ। এই গেম জাপানে মুক্তি পায় ২০১৭ সালের ফেব্রুয়ারিতে, এবং পরের মাসে সারা বিশ্বে। *নিয়ার: অটোমাটা* হচ্ছে *"নিয়ার"* নামের একটি ২০১০ সালে তৈরিকৃত ভিডিও গেমের (যেটি *ড্রাকেনগার্ড* সিরিজের একটি স্পিন-অফ বা অানুষাঙ্গিক ভাগ) সিকুয়েল বা উত্তর ভাগ। এই গেমটি মেশিন (যেগুলি ভিনদেশী অাক্রমনকারীদের দ্বারা তৈরি) এবং বাকি মানুষত্বের মাঝে এক ধরনের যুদ্ধের মাঝে স্থান নেয়। এই গেমের গল্পটি একটি যুদ্ধরত অ্যান্ড্রয়েড, তার সাথী ও একজন নির্বাসিত অ্যান্ড্রয়েডকে অনুসরণ করে। এ গেমটি রোল-প্লেয়িং ও একশন-বেজড কম্ব্যাট  নিয়ার এর সমান গেমপ্লে অনুসরণ করে।

গেমটির উৎপাদন শুরু হয় ২০১৪ সালে সিরিজের তৈরীকর্তা ইয়োকো টারো, প্রকাশক ইয়োসুকে সাইটো এবং কেঈচি ওকাবে ও কেইগো হোকাশী নামের দুই সংগীত রচয়ীতাদের সাথে, যারা তাদের নিজ পদে ফিরে অাসে। একইভাবে, তাদের মধ্যে উল্লেখযোগ্য স্কয়ার ইনিক্সের চিত্রশিল্পী অাঁকিহিকো ইয়োশিডা, যাকে ক্যারেক্টার ডিজাইনের দায়িত্ব দেয়া হয়। গেমটির গল্পটি ইয়োকোর অাগের সাহিত্যের ভাব এর থেকে নেয়া হয়েছে, যেমন মানুষের মারার প্রবল ইচ্ছা; একইভাবে নির্গমিত সমস্যা সম্পর্কে; যেমন পূর্ব-সংস্কার এর সাথে মুখোমুখি হওয়া এবং কঠোর অবস্থা থেকে নিজেকে বাঁচানো। উৎপাদনের লক্ষ্য ছিলো একটি *নিয়ার* গেম তৈরি করা যেটি একটি সম্পূর্ণ অাসল তবে একইভাবে ভালো কম্ব্যাট সিস্টেম এর সমান হবে। প্রোজেক্টটি প্ল্যাটিনাম গেমস এর ডেভেলপারদের কাছে সম্পূর্ণ নতুন হবার কারণে তাদের অনেক বাঁধা অতিক্রম করতে হয়েছে গেমটির গেমপ্লে ও তার মধ্যে অন্তর্গত খোলা পরিবেশ নির্মাণ করতে।

গ্যালারী
--------

* নিয়ার: অটোমাটা গেমের কসপ্লেনিয়ার: অটোমাটা গেমের কসপ্লে
* ইয়োকো টারো গেম ডেভেলপার্স চয়েস অ্যাওয়ার্ডে অডিয়েন্স অ্যাওয়ার্ড গ্রহণ করছেনইয়োকো টারো গেম ডেভেলপার্স চয়েস অ্যাওয়ার্ডে অডিয়েন্স অ্যাওয়ার্ড গ্রহণ করছেন

প্রকাশের পর নিয়ার: অটোমাটা উত্তম সমালোচনার সম্মুখীন হয়। সমালোচকরা গেমটির ভাব, মিউজিক ডিজাইন, কম্ব্যাট সিস্টেম ও অনেকগুলি গেমপ্লের রীতির সংমিশ্রন; এবং ভিডিও গেম এর মাধ্যমে গেমটির গল্প বলার ব্যাপারে প্রশংসা করেছেন। তবে, তারা গেমটির গ্রাফিক্স ও টেকনিকাল সমস্যার উপর সমালোচনা করেছেন। ২০১৮ সালের মার্চ মাসের মধ্যে গেমটি দুই কোটি ৫০ লক্ষ কপি সারা বিশ্বে বিক্রি করে।
বাংলা উইকিপিডিয়ার মূল পাতায় যাওয়ার জন্য প্রধান পাতা দেখুন।
 বাংলা উইকিপিডিয়ার মূল (২০২২ সালে) একটি ক্রোম ব্রাউজারে প্রদর্শিত হচ্ছে। উপরের বামদিকে ছোট ঘর-আকৃতির বোতামটি ব্রাউজারের মূল পাতার জন্য।
একটি **মূলপাতা** বা **মূল পাতা** (ইংরেজি **হোম পেজ** ইংরেজি: Home page শব্দটিও বহুল পরিচিত) হল একটি ওয়েবসাইটের প্রধান ওয়েব পেজ ।

শব্দটি একটি বা একাধিক পৃষ্ঠাকে বোঝায় যা একটি ওয়েব ব্রাউজারে দেখানো হয়, যখন অ্যাপ্লিকেশন শুরু হয়। কোনোক্ষেত্রে এটি **প্রধান পাতা** বা **নীড় পাতা** নামেও পরিচিত।

"মূল" শব্দটি যেকোন সময় শুরুর পৃষ্ঠায় ফিরে যাওয়ার জন্য একটি কীবোর্ডে হোম কী ব্যবহার থেকে এসেছে। (ওয়েবের অস্তিত্বের অনেক আগেও হোম কী ছিল একটি আদর্শ কী।) অনেক ব্রাউজার এটির জন্য বাড়ির আকারে একটি বোতামও সরবরাহ করে।

ওয়েবসাইট মূল পাতা
------------------

একটি মূল পৃষ্ঠা সাধারণত প্রাথমিক ওয়েব পাতা যা একটি সার্চ ইঞ্জিন থেকে একটি ওয়েবসাইটে পরিভ্রমণ করা দর্শকরা দেখতে পাবে। এবং এটি দর্শকদের আকৃষ্ট করার জন্য একটি ল্যান্ডিং পৃষ্ঠা হিসাবেও কাজ করতে পারে।   এইভাবে ভাল মূল পাতা ডিজাইন করা সাধারণত একটি ওয়েবসাইটের জন্য উচ্চ অগ্রাধিকার পায়। উদাহরণস্বরূপ একটি সংবাদ ওয়েবসাইট সম্পূর্ণ নিবন্ধের লিঙ্কসহ শীর্ষস্থানীয় গল্পগুলোর শিরোনাম এবং প্রথম অনুচ্ছেদ উপস্থাপন করতে পারে। সাধারণত, মূল পাতা ওয়েবসাইটের ডোমেইন বা সাবডোমেইনের মূল রুটে অবস্থিত। উদাহরণস্বরূপ, যদি ডোমেইনটি `example.com` হয়, তাহলে মূল পাতাটি সম্ভবত `www.example.com/` এ অবস্থিত।

কিছু ক্ষেত্রে, মূল পাতা হল একটি সাইট ডিরেক্টরি, বিশেষ করে যখন একটি ওয়েবসাইটে একাধিক মূল পাতা থাকে। উইকিপিডিয়ার উদাহরণ দেয়া যাক, wikipedia.org-এ একটি সাইট ডিরেক্টরি রয়েছে যা bn.wikipedia.org সহ প্রতিটি ভাষা-নির্দিষ্ট মূল পাতার সাথে লিঙ্ক করে।

ব্রাউজার মূল পাতা
-----------------

একটি ওয়েব ব্রাউজার চালু হলে, এটি স্বয়ংক্রিয়ভাবে অন্তত একটি ওয়েব পাতা খুলবে৷ এটিকে ব্রাউজারের মূল পাতা, যাকে এর শুরুর পাতাও বলা হয়।

শুরুর পৃষ্ঠাগুলো একটি ওয়েবসাইট বা একটি বিশেষ ব্রাউজারের পৃষ্ঠা হতে পারে, যেমন ঘন ঘন পরিদর্শন করা ওয়েবসাইটগুলির থাম্বনেইল ৷ তাছাড়া ওয়েবসাইটের একটি বিশেষ স্থান রয়েছে, যেগুলো শুধুমাত্র শুরুর পাতা হিসেবে ব্যবহার করার উদ্দেশ্যে তৈরি করা হয়ে থাকে।

তথ্যসূত্র
---------

1. ↑  "Chrome keyboard shortcuts"। *Google Chrome Help*। Google। সংগ্রহের তারিখ ২৩ এপ্রিল ২০২১। Open your home page in the current tab: Alt + Home
2. ↑  "How to Add Home Button in Browsers and Customize the Home Page?"। *WebNots*। সংগ্রহের তারিখ ২৩ এপ্রিল ২০২১।
3. ↑  "Home Page as Landing Page examples - Smart Insights Digital Marketing Advice" (ইংরেজি ভাষায়)। ২০১৪-০৫-২৩। সংগ্রহের তারিখ ২০১৬-০৭-০১।
4. ↑  Campbell, Jennifer (২০১৪)। *Web Design: Introductory*। Cengage Learning। পৃষ্ঠা 76। আইএসবিএন 978-1-305-17627-0।
5. ↑  Jakob Nielsen (১২ মে ২০০২)। "Top 10 Guidelines for Homepage Usability"। nngroup.com। সংগ্রহের তারিখ ৪ সেপ্টেম্বর ২০১৪।
6. ↑  Kalbach, James (২০০৭)। *Designing Web Navigation*। O'Reilly Media। পৃষ্ঠা 106। আইএসবিএন 978-0-596-55378-4।
7. ↑  "How to set the home page | Firefox Help"। *support.mozilla.org*। সংগ্রহের তারিখ ২০২২-০১-১২।
8. ↑  "Set your homepage and startup page - Computer - Google Chrome Help"। *support.google.com*। সংগ্রহের তারিখ ২০২২-০১-১১।
9. ↑  Schofield, Jack (৭ নভেম্বর ২০১৩)। "iGoogle: what are the best alternatives?"। *The Guardian*। সংগ্রহের তারিখ ৪ সেপ্টেম্বর ২০১৪।
**মিলেনা হারিতো** (জন্ম ৪ অক্টোবর ১৯৬৬) একজন আলবেনিয় রাজনীতিবিদ এবং আলবেনিয়ার সমাজতান্ত্রিক পার্টির সদস্য।

তিনি সেপ্টেম্বর ২০১৩ থেকে সেপ্টেম্বর ২০১৭ পর্যন্ত উদ্ভাবন ও জনপ্রশাসন মন্ত্রী হিসেবে নিযুক্ত ছিলেন। তিনি বর্তমানে পশ্চিম বল্কান অঞ্চলে ছয় দেশের আঞ্চলিক অর্থনৈতিক অঞ্চল নির্মাণে আলবেনিয়ার প্রতিনিধিত্ব করেন।

জীবনী
-----

তিনি ১৯৮৯ সালে কম্পিউটার বিজ্ঞানের উপর তিরানা বিশ্ববিদ্যালয় থেকে স্নাতক হন এবং গবেষণা প্রকৌশলী হন। তিনি ১৯৯১ সালে ফ্রান্সের উদ্দোশ্যে আলবেনিয়া ছেড়ে যান যেখানে তিনি পিয়ের ও মারি ক্যুরি বিশ্ববিদ্যালয় থেকে ১৯৯৩ সালে যোগাযোগ ও তথ্য প্রযুক্তির উপর বিশেষ স্নাতক গবেষণায় ডিপ্লোমা পাস করেছিলেন। চার বছর পর, তিনি ডক্টরেট ডিগ্রী প্রাপ্ত হন।

তার গবেষণার পর তিনি ন্যাশনাল সেন্টার ফর টেকনোলজি স্টাডিজ (সিএনইটি) তে যোগ দেন, তারপর ফ্রান্সের অরেঞ্জ এসএ এর বিভিন্ন পদে অবস্থান করেন।

তিনি ২০১২ সালে আলবেনিয়ার রাজনীতিতে প্রবেশ করেন এবং ২০১৩ সালে তিনি আলবেনিয়ার সংসদ-এ নির্বাচিত হন।

২৩জুন, ২০১৩ সালের সংসদীয় নির্বাচনের পর কেন্দ্রীয় বামপন্থী দল জয়ী হলে তিনি ১৫ সেপ্টেম্বর, ২০১৩-এ সমাজতান্ত্রিক প্রধানমন্ত্রী এডি রামার সরকারের উদ্ভাবন ও জন প্রশাসন মন্ত্রী নিযুক্ত হন।

তিনি ইউরোপীয় ইউনিয়নের (ইইউ) ইন্টিগ্রেশন প্রক্রিয়ার শর্তগুলির মধ্যে অন্যতম, সিভিল সার্ভিসের নিয়োগ ও কর্মজীবনের মতো অনেক সংস্কারের নেতৃত্ব দেন। ন্যাশনাল স্কুল অফ অ্যাডমিনিস্ট্রেশন (ইএনএ) -এর সাথে একটি অংশীদারত্ব আলবেনিয়ান একাডেমী অফ পাবলিক অ্যাডমিনিস্ট্রেশনকে (এএসপিএ) শক্তিশালী করতে সহায়তা করেছে।

২০১৬ সালে, তিনি ডিজিটাল সরঞ্জাম ব্যবহার করে তিনি পাবলিক সেবা প্রক্রিয়া এবং মান রূপান্তর আইন পাস করেন। এই উদ্ভাবনী সংস্কার আন্তর্জাতিক প্রকাশনার বিষয় হয়েছে। তিনি ডিজিটাল টেরেস্ট্রিয়াল টেলিভিশনের রূপান্তর, মোবাইল অপারেটরদের জন্য থ্রিজি প্রযুক্তি থেকে ৪জি রূপান্তর এবং ইতালীয় সরকারের সহায়তায় স্টার্ট-আপগুলির জন্য সহায়তা প্রক্রিয়া সৃষ্টি করেন।

### পরিবার

মিলেনা হারিতো *ইসিডোর শেতেতো*কে বিয়ে করেছেন এবং তাদের দুই সন্তান রয়েছে।

পুরস্কার
--------

* (২০১৭) নাইট অফ দ্য ন্যাশনাল অর্ডার অফ মেরিট (ফ্রান্স)

তথ্যসূত্র
---------

1. ↑  "COMMISSION STAFF WORKING DOCUMENT ALBANIA 2015 REPORT" (পিডিএফ)।
2. ↑  "PËR MËNYRËN E OFRIMIT TË SHËRBIMEVE PUBLIKE NË SPORTEL NË REPUBLIKËN E SHQIPËRISË" (পিডিএফ)। [*স্থায়ীভাবে অকার্যকর সংযোগ*]
3. ↑  "CASE STUDY: Delivering Customer Care and Cutting Corruption in Public Services"। The President and Fellows of Harvard College। ৬ মে ২০১৯ তারিখে মূল থেকে আর্কাইভ করা। সংগ্রহের তারিখ ৬ মে ২০১৯।
4. ↑  "Being Proud of Achievements with Eyes on New Challenges"। Albanian Daily News।
5. ↑  "Milena Harito - Minister of Innovation and Public Administration"। Albanian Government। Archived from the original on ২৭ মার্চ ২০১৭। সংগ্রহের তারিখ ৬ মে ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
6. ↑  "Décret du 18 novembre 2017 portant promotion et nomination"। LegiFrance।

বহিঃসংযোগ
---------

টেমপ্লেট:CC-notice
**সোহাবল রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য।
এটি তুলনামূলক ক্ষুদ্র ৫৫২ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। রাজ্যটির রাজধানী ছিল সোহাবল শহরে যা বর্তমানে মধ্যপ্রদেশ রাজ্যের সাতনা জেলায় অবস্থিত। ১৯০১ খ্রিস্টাব্দে রাজ্যটির জনসংখ্যা ছিল ৩২,২১৬ জন স্থায়ী বাসিন্দা।‌ ঐবছরই রাজ্যটির রাজধানীর জনসংখ্যা ছিল ২১০৮ জন।

দেশীয় রাজ্যটি দুটি খণ্ডে বিভক্ত ছিল এবং খণ্ডদুটির মাঝে ছিল কোঠী রাজ্যের সামান্য অংশ। উত্তর দিকে অবস্থিত খন্ডটির সাথে পার্শ্ববর্তী পান্না রাজ্যের একাধিক ছিটমহল বা ক্ষেত্র বহির্ভূত ভূমি ছিল।

ইতিহাস
------

খ্রিস্টীয় ষোড়শ শতাব্দীর মাঝামাঝি সময়ে‌ ফতে সিং নামে এক যোদ্ধা সোহাবল রাজ্যের পত্তন ঘটান। রাজ্যটি পত্তনকালে বৃহত্তর অঞ্চল জুড়ে বিস্তৃত ছিল তবে রাজ্য স্থাপনের প্রথম শতাব্দীর মধ্যেই বিভিন্ন কারণে এবং বহিঃশত্রুর আক্রমণ এই রাজ্যের আয়তন ক্রমশ কমতে থাকে এবং এর অধিকাংশ অঞ্চলই হাতছাড়া হয়ে যায়। 

প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়। তবে ১৮০৯ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" আমন সিংকে তা প্রেরণ করলে একটি পৃথক দেশীয় রাজ্যের মর্যাদা পায়। ১৮৩০ থেকে ১৮৩৩ খ্রিস্টাব্দের মধ্যে রাজ্যটির রাজপদ শূন্য হলে ব্রিটিশ সরকার স্বত্ববিলোপ নীতি প্রয়োগ করে রাজ্যটিকে আত্মসাৎ করে ব্রিটিশ শাসনের অন্তর্ভুক্ত করে। 

সোহাবলের শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন। []

### শাসকবর্গ

১৯১১ খ্রিস্টাব্দে সোহাবল দেশীয় রাজ্যের শাসক "রায়"রা রাজা উপাধিতে ভূষিত হন।

#### রায়

* ১৫৫০ – .... ফতে সিং
* .... – .... ....
* .... – ১৭৫০ পৃথ্বীপাল সিং
* .... – .... .... (চারজন শাসচ)
* ১৮০৯ – ১৮.. লাল আমন সিং (প্রথম বার)
* ১৮.. – ১৮৩০ রঘুনাথ সিং
* ১৮৩০ – ১৮৩৩ পদশূন্য
* ১৮৩৩ – ১৮৪০ লাল আমন সিং (দ্বিতীয়বার)
* ১৮৪০ – ১৮৬৫ শিউ সিং
* ১ নভেম্বর ১৮৬৫ – ১৮৯৯ শের জঙ্গবাহাদুর সিং (১ জানুয়ারি ১৮৭৯ থেকে ব্যক্তিগত ক্ষেত্রে রাজা ব্যবহার)
* ২৩ নভেম্বর ১৮৯৯ – ১৯১১ ভাগবৎ রাজবাহাদুর সিং

#### রাজা

* ১৯১১ – ১৬ ফেব্রুয়ারি ১৯৩০ ভাগবৎ রাজবাহাদুর সিং

তিনপুত্র-

* ১৯৩০ – ১৫ আগস্ট ১৯৭৪ (১)রাজা জাগেন্দ্র বাহাদুর সিং (সন্তানহীন)

(২)মহারাজ কুমার বুরেন্দ্র বাহাদুর সিং (অবিবাহিত)

(৩)রাজা পুরুষোত্তম সিং -
দুই কন্যা -রাজকুমারী সীতা দেবী ও রাজকুমারী গীতা দেবী

তথ্যসূত্র
---------

1. ↑  চিসাম, হিউ, সম্পাদক (১৯১১)। "Bagelkhand"। *ব্রিটিশ বিশ্বকোষ*। **3** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 200। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Imperial Gazetteer of India, v. 23, p. 70.
3. 1 2  Princely States of India K-W
কালপুরুষমণ্ডলস্থ মৃগশিরা

| নক্ষত্রাদি |
| --- |
| * অশ্বিনী
* ভরণী
* কৃত্তিকা
* রোহিণী
* মৃগশিরা
* আর্দ্রা
* পুনর্বসু
* পুষ্যা
* অশ্লেষা
* মঘা
* পূর্ব ফল্গুনী
* উত্তর ফল্গুনী
* হস্তা
* চিত্রা
* স্বাতী
* বিশাখা
* অণুরাধা
* জ্যেষ্ঠা
* মূলা
* পূর্বাষাঢ়া
* উত্তরাষাঢ়া
* অভিজিৎ
* শ্রবণা
* ধনিষ্ঠা
* শতভিষা
* পূর্ব ভাদ্রপদ
* উত্তর ভাদ্রপদ
* রেবতী
 |
| * দে
* স
 |

পরস্পর একান্ত কাছাকাছি ক্ষীণপ্রভ ৩টি তারকা মিলে গঠন করেছে ভারতীয় জ্যোতির্বিজ্ঞানএর ২৮ নক্ষত্রের ৫ম এ সদস্যাকে । ঋগ্বেদের ঋষিদের দেয়া নাম **যজ্ঞসোম** , সৈন্ধান্তিকরা যাকে **মৃগশিরা** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের প্রধান তারার নাম Meisah বা Heka (লাম্বডা ওরিয়নিস) , সঙ্গীরা হলো ফাই ১ ও ২ ।

আকাশে অবস্থান
-------------

মৃগশিরা কালপুরুষ নক্ষত্রমন্ডলভুক্ত । আকাশমন্ডলের ৩৬০ অংশের ৫৩ অংশ ২০ কলা(কোণ পরিমাপ একক)]] থেকে ৬৬ অংশ ৪০ কলা পর্যন্ত এর বিস্তৃতি ।

ঋগ্বেদীয় ঋষিদের মৃগশিরা-চিন্তা
-------------------------------

ঋগ্বেদীয় ঋষিরা এ নক্ষত্রকে **অগ্রহায়ণী**ও বলতো কেননা যজ্ঞকারী ঋষিদের বৎসর শুরু ও সমাপ্তিসূচক ছিল এ ক্ষীণজ্যোতির্ময়ী নক্ষত্রটি ।  অঙ্গিরাপুত্র কুৎসবর্ণিত এ ঋকটিতে তাই বলা হচ্ছে : ' দ্যুতির্ময়ী বক্রসংস্থিত রুদ্রনক্ষত্রের ( অর্থাৎ সৈদ্ধান্তিক আর্দ্রা বা আধুনিক Betelgeuse এর) ক্রান্তদর্শী (অর্থাৎ ক্ষীণপ্রভ ) তারাদি (মৃগশিরাপুঞ্জ) যজ্ঞসাধনের কাল পালনের নিমিত্তে আহ্বাত হয়েছে । সূর্যসরণীর বিক্ষেপসঞ্জাত সুমতিপথের (অর্থাৎ বসুমতী পৃথিবীর পথের) সম্পাতদ্বয়ের (শারদ ও বাসন্তী-বিষুবদ্বয়ের চলনগতি বা Precession) একতম সুদূর কালের জন্য এ দিব্যতারাদি কর্তৃক বরণীয় রয়েছে '।  ।

তথ্যসূত্র
---------

1. ↑  বেলাবাসিনী ও অহনা গুহ , ঋগ্বেদ ও নক্ষত্র , গোপা প্রকাশনী , ১৯৬৭ , পৃ.১৫৫
2. ↑  ঋগ্বেদ ১.১১৪.৪

আরও দেখুন
---------

* নক্ষত্র (চন্দ্রনিবাস)
* নক্ষত্র (তারামন্ডল)

 * দে
* স
**২৮ নক্ষত্র**

  অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু •  পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া •  অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
***জলছায়াম*** হল ২০১০-র একটি ভারতীয় মালায়লাম ভাষা চলচ্চিত্র যার পরিচালক সতীশ কালাথিল।  গল্পটি লিখেছেন সুজিত আলুঙ্গাল যেখানে গ্রামের একজন সাধারণ মানুষ এবং শহরের একজন শিল্পী (চিত্রকর) এর মধ্যে উষ্ণ সম্পর্কের বর্ণনা দিয়েছেন। ফিল্মটি সম্পূর্ণরূপে নোকিয়া এন৯৫ মোবাইল ফোনের ক্যামেরায় শ্যুট করা হয়েছিল, যেটা ছিল নোকিয়ার মিউজিক সংস্করণ (৫ মেগাপিক্সেল রেজোলিউশন সহ ৮ গিগাবাইট অভ্যন্তরীণ মেমরি)। মোবাইল ফোনটি ফিল্মের জন্য ঐতিহ্যবাহী বা বাইরের কোনও ক্যামেরা লেন্সের সহায়তা ছাড়াই সম্পূর্ণ চলচ্চিত্রটি তৈরি করা হয়েছিল।

কাহিনিসংক্ষেপ
-------------

সিটি কলেজের একজন আর্ট শিক্ষক মোহন একজন সাধারণ গ্রামবাসী সদানন্দনের শৈল্পিক প্রতিভা আবিষ্কার করেন। মোহন তাকে চিত্রকলার বিভিন্ন আধুনিক পদ্ধতিতে নির্দেশ দেন এবং সদানন্দন দ্বারা নির্মিত চিত্রকর্মগুলি ক্রয় করেন, যা যদিও বেশিরভাগ অপেশাদারদের চেয়ে বেশি দক্ষ, তবুও মোহনের প্রত্যাশার বাইরে ছিল। সদানন্দন পুরোপুরি অজ্ঞ যে মোহন তার প্রতিভাকে নিজের সুবিধার জন্য ব্যবহার করছে। জলচায়াম বর্ণনা করেছেন কীভাবে সদানন্দন সেই মুহূর্তে বেঁচে যায় যখন সে বুঝতে পারে যে সদনন্দনের একজন সম্মানিত ব্যক্তি মোহন তাকে শোষণ করছে।

অভিনয়
------

* বাবুরাজ পুথুর
* ডঃ বি জয়কৃষ্ণন
* প্রসন্ন বালান
* চিত্রমোহন
* বেবি নিমিশা
* বেবী লক্ষ্মী
* মাস্টার নবীন কৃষ্ণ

তথ্যসূত্র
---------

1. ↑  "Film shot with cell phone camera premiered-archived link"। ২৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৭ জুন ২০১০।
2. ↑  "Jalachhayam movie"। Mathrubhoomi Newspaper। ২০১৮-০৩-২৫ তারিখে মূল থেকে আর্কাইভ করা।
3. 1 2  "Jalachhayam"। FilmiBeat।

বহিঃসংযোগ
---------

* ইন্টারনেট মুভি ডেটাবেজে *জলছায়াম*  (ইংরেজি)
* Jalchhayam mobile movie
**নিরাপত্তা সংক্রান্ত জাতীয় কমিটি** (এনসিএসএ) বাংলাদেশ সরকারের জাতীয় নিরাপত্তা সম্পর্কিত সর্বোচ্চ নীতি নির্ধারণী কর্তৃপক্ষ  প্রধানমন্ত্রী শেখ হাসিনা ওয়াজেদের নেতৃত্বে এই কমিটি 'জাতীয় প্রতিরক্ষা নীতি -২০১৯' ' বাংলাদেশের মন্ত্রিসভা কর্তৃক অনুমোদিত হওয়ার পর মার্চ ২০১৯ সালে গঠিত হয়েছিল।  কমিটিতে ২৭ জন সদস্য রয়েছে।

এনসিএসএ প্রধানমন্ত্রী সেবকদের গঠিত স্বরাষ্ট্র, তথ্য, আইন, বিচার ও সংসদ বিষয়ক, মূলধন যোগান, পররাষ্ট্র, পরিকল্পনা, শিল্প, বাণিজ্য, মন্ত্রিপরিষদ সচিব, মুখ্য সচিব প্রধানমন্ত্রীর কার্যালয়ের, চিফ সেনাবাহিনী, প্রধান বিমান বাহিনী, নৌবাহিনী প্রধান, প্রধানমন্ত্রীর নিরাপত্থা উপদেষ্টা, পররাষ্ট্র সচিব, প্রতিরক্ষা সচিব, স্বরাষ্ট্র মন্ত্রকের জন নিরাপত্থা বিভাগ ও নিরাপত্থা সেবা বিভাগের সচিবগণ, অর্থ সচিব, আইন সচিব, পুলিশ মহাপরিদর্শক, প্রিন্সিপাল স্টাফ অফিসার। জাতীয় নিরাপত্থা গোয়েন্দা বিভাগের মহাপরিচালক, বাহিনী গোয়েন্দা অধিদফতরের মহাপরিচালক ও বর্ডার গার্ডস বাংলাদেশের মহাপরিচালক এবং বাংলাদেশ কোস্টগার্ডের মহাপরিচালক মো ।

কার্যক্রম
---------

* জাতীয় ও আন্তর্জাতিক নিরাপত্তা পরিস্থিতি এবং রাষ্ট্রীয় নিরাপত্তা ও প্রতিরক্ষা সংক্রান্ত অন্যান্য বিষয়গুলির মূল্যায়ন ও পর্যালোচনা।
* মন্ত্রিসভায় সুপারিশ প্রস্তুত করুন।
* সংশ্লিষ্ট কর্তৃপক্ষকে পদক্ষেপ নিতে নির্দেশ দিন

আরো দেখুন
---------

* জাতীয় গোয়েন্দা সমন্বয় কমিটি

তথ্যসূত্র
---------

1. ↑  "Draft National Defence Policy: PM to head nat'l security body"। *The Daily Star* (ইংরেজি ভাষায়)। ২১ মার্চ ২০১৮। সংগ্রহের তারিখ ১৯ নভেম্বর ২০১৯।
2. 1 2 3  "Asaduzzaman Mia made CEO of Nat'l Security Affairs Cell"। *Dhaka Tribune*। ৩ সেপ্টেম্বর ২০১৯। সংগ্রহের তারিখ ১৯ নভেম্বর ২০১৯।
3. ↑  "অভ্যন্তরীণ নিরাপত্তা বিষয়ে কাজ করবে নিরাপত্তা সেল"। *www.dainikamadershomoy.com* (ইংরেজি ভাষায়)। সংগ্রহের তারিখ ১৯ নভেম্বর ২০১৯।
**দিলদার হোসেন সেলিম** (১৩ নভেম্বর ১৯৫০–৫ মে ২০২১) বাংলাদেশ জাতীয়তাবাদী দলের একজন রাজনীতিবিদ যিনি সিলেট-৪ আসনের সংসদ সদস্য ছিলেন।

প্রাথমিক জীবন
-------------

দিলদার হোসেন সেলিম ১৩ নভেম্বর ১৯৫০ সালে সিলেট জেলার গোয়াইনঘাট উপজেলার রাধানগর গ্রামে জন্মগ্রহণ করেন। তার পিতা ইদ্রিস আলী চৌধুরী চিকিৎসক ছিলেন ও মা আখলাকুন নেছা গৃহিণী। সেলিমের দাদার বাড়ি বিশ্বনাথ কামিল নগর দেওকলস ইউনিয়নে। তার বাবা ব্রিটিশ সরকারের চাকরিসূত্রে জাফলং চা বাগানের হাসপাতালে কর্মজীবন শুরু করে রাধানগরে স্থায়ীভাবে বসবাস শুরু করেন।

তার স্ত্রী জেবুন্নাহার সেলিম একজন আইনজীবী। তিনি দুই মেয়ে, এক ছেলের জনক। ছেলেমেয়রা আমেরিকা প্রবাসী। স্ত্রীসহ তিনি সিলেটের লামাবাজার এলাকায় থাকতেন।

রাজনৈতিক জীবন
-------------

সেলিম রাজনৈতিক জীবনের শুরুতে বাম রাজনীতিতে যুক্ত ছিলেন। বাংলাদেশ জাতীয়তাবাদী দলের তিনি কেন্দ্রীয় সহসাংগঠনিক সম্পাদক ছিলেন। তিনি ২০০১ সালে অষ্টম জাতীয় সংসদের নির্বাচনে সিলেট-৪ থেকে বাংলাদেশ জাতীয়তাবাদী দলের প্রার্থী হিসাবে নির্বাচিত হন। ২০০৮ ও ২০১৮ সালের নির্বাচনেও বিএনপি থেকে অংশগ্রহণ করে পরাজিত হন। ২০১৪ সালের নির্বাচনে দলীয় সিদ্ধান্তে অংশগ্রহণ করেন নাই।

গোয়াইনঘাট উপজেলা পরিষদের চেয়াম্যান হিসেবে তিনি প্রথম জনপ্রতিনিধি নির্বাচিত হয়েছিলেন।

এমসি কলেজ ছাত্র সংসদের তিনি প্রথমে জিএস ও পরে ভিপি ছিলেন। তিনি সিলেট জেলা ক্রীড়া সংস্থার সাধারণ সম্পাদক হিসেবেও দায়িত্ব পালন করেন।

মৃত্যু
------

দিলদার হোসেন সেলিম ৫ মে ২০২১ সাল, বুধবার, রাত পৌনে ১০টায় সিলেট মাউন্ট এডোরা হসপিটালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "দিলদার হোসেন সেলিম"। *প্রথম আলো*। সংগ্রহের তারিখ ২০১৯-০৮-২২।
3. ↑  "সিলেট-৪ আসন: সংসদ নির্বাচনের সেকাল-একাল"। *সিলেটভিউ টুয়েন্টিফোর ডটকম*। ৩ জানুয়ারি ২০১৯। ২৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৯।
4. 1 2  "সাবেক এমপি দিলদার হোসেন সেলিম আর নেই"। *জাগোনিউজ২৪.কম*। ৬ মে ২০২১। সংগ্রহের তারিখ ৬ মে ২০২১।
5. ↑  "দিলদারের আয় বেড়েছে, কমেছে ফরীদ উদ্দিনের"। *প্রথম আলো*। সংগ্রহের তারিখ ২০১৯-০৮-২২।
6. ↑  "তৃণমূল বিএনপি'র আস্থা দিলদার সেলিম"। *মানবজমিন*। সংগ্রহের তারিখ ২০১৯-০৮-২২।
7. ↑  "বিএনপি'র কেন্দ্রীয় নেতা ও সিলেট-৪ আসনের সাবেক এমপি দিলদার মারা গেছেন"। *দ্য ডেইলি স্টার*। ৬ মে ২০২১। সংগ্রহের তারিখ ৬ মে ২০২১।